Macaos Grand Prix

Macaos Grand Prix er et motorsportsarrangement som hvert år i november foregår på gatebanen Guia Circuit i Macao sør i Kina. Det mest kjente av løpene er Macaos Formel 3 Grand Prix, som regnes som Formel 3-sesongens høydepunkt, med mange nasjonale F3-mestere blant deltagerne. I tillegg er det løp for standardbiler og motorsykler. Det er det eneste gateløpet som omfatter klasser for både biler og motorsykler.

Den 6,2 kilometer lange banen som løpene kjøres på er svært krevende, og består av raske rettstrekninger, hvor Formel 3-bilene kan oppnå topphastigheter på , trange svinger og nådeløse krasjbarrierer. Mange nåværende og tidligere Formel 1-førere har deltatt i løpet tidlig i sine karrierer, og noen av dem har også vunnet. Blant de mest kjente vinnerne er Riccardo Patrese, Ayrton Senna, Michael Schumacher, David Coulthard, Ralf Schumacher og Takuma Sato.

 Formel 3-vinnere i Macao 
 År Vinner 1983  Ayrton Senna 1984  John Nielsen 1985  Maurício Gugelmin 1986  Andy Wallace 1987  Martin Donnelly 1988  Enrico Bertaggia 1989  David Brabham 1990  Michael Schumacher 1991  David Coulthard 1992  Rickard Rydell 1993  Jörg Müller 1994  Sascha Maassen 1995  Ralf Schumacher 1996  Ralph Firman 1997  Soheil Ayari 1998  Peter Dumbreck 1999  Darren Manning 2000  André Couto 2001  Takuma Sato 2002  Tristan Gommendy 2003  Nicolas Lapierre 2004  Alexandre Prémat 2005  Lucas di Grassi 2006  Mike Conway 2007  Oliver Jarvis 2008  Keisuke Kunimoto 2009  Edoardo Mortara 2010  Edoardo Mortara 2011  Daniel Juncadella 2012  António Félix da Costa 2013  Alex Lynn 2014  Felix Rosenqvist 2015  Felix Rosenqvist 2016  António Félix da Costa 2017  Dan Ticktum 2018  Dan Ticktum 2019  Richard Verschoor 2020 2021 2022 2023  Luke Browning

 Formel 4-vinnere i Macao 
Grunnet koronapandemien ble det ikke avholdt Formel 3-løp i Macao mellom 2020 og 2022, men i stedet kjørt Formel 4 – som en del av det kinesiske Formel 4-mesterskapet.

Selv etter at Formel 3 returnerte til Macao i 2023, ble det avholdt Formel 4-løp her – som en del av det sørøstasiatiske Formel 4-mesterskapet. Løpet i 2023 ble avholdt med flere gjesteførere, blant andre nordmannen Martinius Stenshorne og briten Arvid Lindblad.

 År Vinner 2020  Charles Leong 2021  Charles Leong 2022  Andy Chang 2023  Arvid Lindblad

 Referanser 

 Eksterne lenker 


Kategori:Sportsarrangementer i Macao
Kategori:Motorsport i Kina
Kategori:Bilsport